ཊཱི་ཀ་གནད་ཀྱི་གསལ་བྱེད་བཞུགས། རྗེ་བཙུན་དམ་པའི་ཞབས་པདྨར། །སྤྱི་བོས་རབ་ཏུ་བཏུད་བྱས་ཏེ། །ཡང་དག་སྦྱོར་བའི་ཚིག་དང་དོན། །རྣམ་བཤད་ཅི་ནུས་རྒྱས་པར་བྱ། །ཡང་དག་པར་སྦྱོར་བའི་རྒྱུད་ཆེན་པོ་འདིར་
ཨེ་ཝཾ་ཞེས་བྱ་བ་ལ་སོགས་པའི་ཡི་གེ་བཞི་བཅུ་ཐོག་མར་གསུངས་པ་འདི་ནི་གླེང་གཞི་ཕུན་སུམ་ཚོགས་པ་ཞེས་བྱའོ། །འདིས་ཕུན་སུམ་ཚོགས་པ་ལྔ་ཞིག་སྟོན་ཏེ། ཆོས་ཕུན་སུམ་ཚོགས་པ་དང༌། དུས་དང༌། སྟོན་པ་
དང༌། གནས་དང༌། འཁོར་ཕུན་སུམ་ཚོགས་པ་རྣམས་སོ། །ལྔ་པོ་དེའང་གླེང་གཞི་གཉིས་སུ་འགྱུར་ཏེ། དོན་གྱི་གླེང་གཞི་དང༌། སྒྲའི་གླེང་གཞིའོ། །དེ་ལ་ཕུན་སུམ་ཚོགས་པ་ལྔའི་དོན་སྔར་བྱུང་བ་དེ་ནི་དོན་གྱི་གླེང་གཞི་
ཞེས་བྱའོ། །དེ་ཇི་ལྟར་གླེང་གཞི་ཡིན་ན། ཆོས་རྒྱུད་ཆེན་པོ་འདི་འབྱུང་བའི་རྒྱུར་འགྱུར་བའམ། ཆོས་ཀྱི་གླེང་བའི་གཞིར་གྱུར་པའི་ཕྱིར་གླེང་གཞི་སྟེ། ཕུན་སུམ་ཚོགས་པ་ལྔ་པོ་ལས་གང་ཡང་རུང་བ་གཅིག་ཅི་མ་ཚང་ཡང་ཆོས་
ཀྱི་གླེང་བ་མི་འབྱུང་བའི་ཕྱིར་རོ། །དེ་བས་ན་སྔོན་བྱུང་གི་ཕུན་སུམ་ཚོགས་པ་ལྔ་དོན་གྱི་གླེང་གཞིའོ། །གཉིས་པ་སྒྲའི་གླེང་གཞི་ནི། སྔོན་བྱུང་གི་ཕུན་སུམ་ཚོགས་པ་ལྔ་པོ་དེ་སྟོན་པར་བྱེད་པའི་ཨེ་ཝཾ་ཞེས་བྱ་བ་ལ་སོགས་པ་ཡི་
གེ་བཞི་བཅུ་སྒྲ་དང་དོན་དུ་བཅས་པ་འདིའོ། །སྒྲའི་གླེང་གཞི་ཇི་ལྟར་ན་གླེང་གཞི་ཡིན་ཞེ་ན། དོན་གྱི་གླེང་གཞི་ཉིད་བསྟན་པའི་ཕྱིར་རམ། ཡང་ན་ནི་དཱ་ན་ཞེས་བྱ་བའི་སྒྲས་ནི་ངེས་པ་སྦྱིན་པ་ཞེས་བྱ་བ་སྟེ། ཕུན་སུམ་ཚོགས་པ་
26

བཅུ་བཞི་
আ །ལྔ་པོ་དེ་ཚང་བ་ལས་ཆོས་བྱུང་བར་གྱུར་ཏོ་ཞེས་མ་འོངས་པའི་སྐྱེ་བོ་ལ་ངེས་པ་བསྐྱེད་པའི་ཕྱིར་གླེང་གཞིའོ། །ཡང་ན་སྒྲ་འདི་དག་གིས་སྡུད་པ་པོས་གླེང་བསླངས་ནས་སྐབས་བཙལ་ཏེ། སྡུད་པར་
བྱེད་པའི་ཕྱིར་གླེང་གཞི་ཞེས་བྱའོ། །ཡང་སྒྲའི་གླེང་གཞི་འདི་རྒྱུད་ཀྱི་ཐོག་མར་སྨོས་པའི་དགོས་པ་ནི་མ་འོངས་པའི་སྐྱེ་བོ་རྣམས་ལ་ཐོག་མར་ངེས་པ་བསྐྱེད་ན་རྒྱུད་ལ་འཇུག་པའི་ཡན་ལག་ཏུ་འགྱུར་བ་དང༌། དོན་གྱི་གླེང་གཞི་རྒྱུང
འབྱུང་བའི་སྔོན་རོལ་དུ་ཚང་བས་ན་དེ་དང་རྗེས་སུ་མཐུན་པར་སྒྲའི་གླེང་གཞིའང་འདིའི་སྔོན་རོལ་དུ་བསྟན་པ་དང༌། ཡང་རྒྱུད་མཐའ་དག་གི་དོན་ཕུན་སུམ་ཚོགས་པ་ལྔར་འདུས་པས་ན་རྒྱུད་ཀྱི་ལུས་རྣམ་པར་གཞག་བྱར་བསྟན་པའི་
ཕྱིར་ཐོག་མར་བསྟན་པ་ཡིན་ནོ། །གལ་ཏེ་ཡི་གེ་བཞི་བཅུ་པོ་འདི་དག་སྟོན་པའི་བཀའ་ཡིན་ནམ། སྡུད་པ་པོའི་ཚིག་ཡིན། དང་པོ་ནི་མི་རིགས་ཏེ་བདག་གིས་ཐོས་པ་ཞེས་འབྱུང་ན། ཐོས་ནས་སྒྲོགས་པ་ཉིད་ཀྱི་ཕྱིར་སྟོན་པ་ཉན་
ཐོས་སུ་འགྱུར་རོ། །གཉིས་པའང་མི་རིགས་ཏེ་སྟོན་པའི་བཀའི་ཐོག་མར་འདི་སྐད་ཐོས་པ་ལ་སོགས་པ་སྡུད་པ་པོའི་རང་དགའི་ཚིག་མི་རིགས་སོ་སྙམ་ན་འདིར་དྲང་བའི་དོན་གྱི་དབང་དུ་བྱས་ན་སྡུད་པ་པོའི་ཚིག་ཡིན་ནོ། །འདི་ལ་
སྐྱོན་ཡང་མེད་དོ། །ཆོས་ཡང་དག་པར་སྡུད་པ་ལས། བཅོམ་ལྡན་འདས་ཀྱིས་བཀའ་སྩལ་པ། དགེ་སློང་དག་ངའི་ཆོས་རྣམས་སྡུད་པར་བྱེད་པ་དེའི་ཚེ། ཐོག་མར་འདི་སྐད་བདག་གིས་ཐོས་པ་ཞེས་བྱ་བ་ལ་སོགས་པས་གླེང་
27

ཀྱེ་རྡོར་ཆོས་སྐོར་
སློང་ལ་ཞེས་རྗེས་སུ་གནང་བའི་བཀའ་ཡིན་པས་འདི་ལ་འགལ་བ་ཡོད་པ་མ་ཡིན་ནོ། །དེ་བས་ན་འདིར་སྡུད་པར་བྱེད་པས་ས་བཅུའི་དབང་ཕྱུག་རྡོ་རྗེའི་སྙིང་པོས་བཅོམ་ལྡན་འདས་ལས་མངོན་སུམ་དུ་ཐོས། རྒྱུད་ཀྱི་དོན་མ་ལུས་པ་
བློ་ལ་གནས་པར་བྱས་ནས་གདུལ་བྱའི་སྐྱེ་བོ་རྣམས་ལ་བསྟན་པའི་ཕྱིར། རྒྱུད་འབུམ་ཕྲག་སུམ་ཅུ་སོ་དྲུག་གི་དོན་བསྡུས་པ་དཀའ་བ་གཅོད་པའི་རྒྱུད་འདི་སྡུད་པར་བྱེད་པའི་ཚེ་འདི་སྐད་བདག་གིས་ཐོས་པ་ཞེས་ཚིག་གསུམ་གྱིས
གླེང་བསླངས་ནས། དེ་ལྟར་ཐོས་པ་དེ་གང་གི་ཚེ་ཐོས་པའི་དུས་དང༌། གང་ལས་ཐོས་པའི་སྟོན་པ་དང༌། གང་དུ་ཐོས་པའི་གནས་བསྟན་པའི་ཕྱིར་དུས་གཅིག་ན་ཞེས་པ་དང༌། བཅོམ་ལྡན་འདས་ཞེས་བྱ་བ་དང༌། དེ་བཞིན་
གཤེགས་པ་ཐམས་ཅད་ཀྱི་ཞེས་བྱ་བ་ལ་སོགས་པ་གསུངས་སོ། །བསྡུས་པའི་དོན་ཏོ། །ཚིག་གི་དོན་བརྗོད་པར་བྱ་སྟེ། འདི་སྐད་ཅེས་བྱ་བ་ནི་འདི་ཁོ་ན་སྐད་དེ་མང་ཉུང་མེད་པ་སྒྲོ་སྐུར་དང་བྲལ་བ་སྟེ་ཆོས་ཕུན་སུམ་ཚོགས་
པའོ། །དེ་སྐད་དུ་དང་པོ་དངོས་ལས། འདི་སྐད་ཅེས་བྱ་བའི་ཚིག་གྀ་ཕྲད་ནི་དེ་སྐད་ཅེས་གསུངས་ནས་ཞེས་མཐར་ཐུག་པའི་རྒྱུད་ཀྱི་ཚོགས་ལ་སྙེགས་སོ་ཞེས་བརྗོད་དོ་ཞེའོ། །དང་པོའོ། །བདག་གིས་ཐོས་པ་ཞེས་བྱ་བ་
ནི། བདག་ཉིད་ཀྱིས་མངོན་སུམ་དུ་སྟོན་པ་ལས་ཐོས་ཀྱིས་གཞན་དང་གཞན་ལས་བརྒྱུད་པ་འགོག་པ་སྟེ་ཉེ་བ་མངོན་སུམ་གྱི་ཚིག་གོ །ཐོས་པ་ཞེས་བྱ་བ་ནི་སྟོན་པ་ལ་བདག་གི་རྣ་བས་ཐོས་པ་ཡིན་གྱི། རང་གི་ཤེས་རབ་ཀྱིས་
28

আ
།རྟོགས་ནས་སྟོན་པ་ནི་མ་ཡིན་ཞེས་བྱ་བ་སྟོན་ཏོ། །གལ་ཏེ་བཅོམ་ལྡན་འདས་ཀྱིས་འདི་སྐད་ཅེས་གསུངས་ཞེས་ཅིའི་ཕྱིར་མི་བརྗོད་སྙམ་ན། བཅོམ་ལྡན་འདས་ཀྱི་གསུང་གཅིག་ཡིན་ཡང་གདུལ་བྱ་
རྣམས་ལ་བསམ་གྱིས་མི་ཁྱབ་པར་འགྱུར་ཏེ། རྟོག་པ་མེད་ཅིང་འཁྲུལ་མེད་པ། །ཡིད་འོང་རྡོ་རྗེའི་ཚིག་གཅིག་པུ། །གདུལ་བྱའི་བསམ་པའི་དབང་གིས་ན། །བྱེ་བྲག་མང་པོར་འགྱུར་བ་ཡིན། །ཞེས་དགོངས་པ་ལུང་བསྟན་པ་
ལས་གསུངས་སོ། །དེའི་ཕྱིར་བཅོམ་ལྡན་འདས་ཀྱིས་གསུངས་པ་མཐའ་དག་བརྗོད་པར་ག་ལ་ནུས། བདག་གིས་ཐོས་པ་ཙམ་ཞིག་བརྗོད་པར་རིགས་སོ། །འདིས་ནི་སྡུད་པ་པོ་ཕུན་སུམ་ཚོགས་པ་སྟེ་གཉིས་པའོ། །ཡང་དེ་ལྟར་
ཐོས་པ་དེ་དུས་གང་གི་ཚེ་ཐོས་སྙམ་པ་ལ། དུས་གཅིག་ན་ཞེས་སྦྱར་ཏེ། དུས་ཞེས་བྱ་བ་ནི་དུས་ཚོད་དེ། སྟོན་པ་སྤྱོད་ལམ་གྱི་དུས་དང༌། སྙོམས་པར་འཇུག་པའི་དུས་དང༌། ནང་དུ་ཡང་དག་འཇོག་པའི་དུས་དང༌། ཆོས་
འཆད་པ་ཞེས་བྱ་བ་སྤྱོད་ལམ་བཞི་ལས། གསུང་གི་ཕྲིན་ལས་ཆོས་འཆད་པའི་དུས་ཀྱི་ཚེ་ཞེས་བྱའོ། །དེའང་གཅིག་ན་ཞེས་བྱ་སྟེ། དུས་གཅིག་ཁོ་ནའི་ཚེ་འདི་ཐོས་ཀྱི་གཞན་དུ་ནི་འདི་མ་ཐོས་ཞེས་བྱ་བས་རྙེད་པར་དཀའ་བ་སྟོན་
ཏོ། །ཡང་དུས་གཅིག་གི་ཚེ་འདི་ཐོས་ཀྱི་གཞན་དུ་ནི་གཞན་ཡང་ཐོས་ཞེས་བྱ་བ་ཤུགས་ལས་ཤེས་པས་སྡུད་པ་པོ་ཐོས་པ་མང་བར་ཡང་སྟོན་ཏོ། །ཡང་འོག་ནས་གཅིག་ན་ཞེས་བྱ་བ་ནི་སྐད་ཅིག་ལའོ་ཞེས་འབྱུང་བས། སྟོན་པས་
29

སྐད་ཅིག་ལ་གསུངས་ཤིང་སྐད་ཅིག་ལ་ཐུགས་སུ་ཆུད་པས། གཉིས་ཀ་རྣམ་པར་ཐར་པའི་སྒོ་བསམ་གྱིས་མི་ཁྱབ་པ་དང་ལྡན་པར་སྟོན་ཏོ། །འདིས་ནི་དུས་ཕུན་སུམ་ཚོགས་པ་སྟེ་གསུམ་པའོ། །ཡང་སྟོན་པ་གང་ལས་ཐོས་སྙམ་པ་
ལ་བཅོམ་ལྡན་འདས་ཞེས་བྱ་བ་སྨོས་སོ། །དེ་ལ་བཅོམ་པ་དང་ལྡན་པ་འདི་གཉིས་གང་ལ་ཡོད་པ་དེ་ནི་བཅོམ་ལྡན་ནོ། །དེ་ཡང་བྷ་ག་བཱན་ཛ་ན་ཞེས་བྱ་བའི་སྒྲས་བཅོམ་པ་ལ་བྱ་སྟེ། ཐོག་མར་ཉོན་མོངས་པ་དང༌། ཉེ་བའི་ཉོན་
མོངས་པ་མཐའ་དག་སྤངས་པ་ནི་ཉོན་མོངས་པའི་བདུད་བཅོམ་པའོ། །དེ་ལྟར་ཉོན་མོངས་པ་མེད་པས་གང་གིས་ཀྱང་བར་དུ་གཅོད་པར་མི་ནུས་པར་ལྷའི་བུའི་བདུད་བཅོམ་པའོ། །བར་ཆད་མེད་པས་ཚེ་ལ་དབང་ཐོབ་པས་འཆི་
བདག་གི་བདུད་བཅོམ་པའོ། །འཆི་བ་མེད་པས་ཉིང་མཚམས་མི་སྦྱོར་བས་ཕུང་པོའི་བདུད་བཅོམ་པའོ། །དེ་ལྟར་བདུད་བཞི་བཅོམ་པས་ན་བཅོམ་པའོ། །དེ་ལྟར་ཡང་རྡོ་རྗེ་རྩེ་མོ་ལས། ཇི་ལྟར་ལས་དང་དེ་བཞིན་སྐྱེ། །ཉོན་ྋ
མོངས་ཤེས་བྱའི་སྒྲིབ་དེ་བཞིན། །མི་མཐུན་ཕྱོགས་ཀྱི་ཆོས་རྣམས་གང༌། །དེ་བཅོམ་པས་ན་བཅོམ་ལྡན་བརྗོད། །ཅེས་སོ། །ཡང་བྷ་ག་ཨྃ་ས་ཞེས་བྱ་བའི་སྒྲས་དྲངས་ན་ལྡན་པར་འགྱུར་ཏེ། དེ་ནི་དབང་ཕྱུག་ལ་སོགས་པའི་ཡོན་
ཏན་དྲུག་དང་ལྡན་པའོ། །འདི་ལྟར་དབང་ཕྱུག་ཕུན་སུམ་ཚོགས་པ་ནི། སྟོན་པ་འདི་ལ་འཇིག་རྟེན་ན་ལྷ་དང་བདུད་དང་ཚངས་པ་ལ་སོགས་པ་གང་གིས་ཀྱང་ཆོས་དང་མཐུན་པར་རྒོལ་བ་མེད་པ་སྟེ། ཤེས་རབ་ཀྱི་ཕ་རོལ་ཏུ་ཕྱིན་
30
ཀྱེ་རྡོར་ཆོས་སྐོར་

།པའི་ཡོན་ཏན་ནོ། །གཟུགས་བཟང་བ་ནི་བ་སྤུའི་ཁུང་བུ་གཅིག་ལ་བསྐལ་པར་བལྟས་ཀྱང་ཆོག་མི་ཤེས་པ་སྟེ་བཟོད་པའི་ཕ་རོལ་ཏུ་ཕྱིན་པའི་ཡོན་ཏན་ནོ། །གྲགས་པ་ནི་གདུལ་བྱ་གང་ན་གནས་པ་དེ
དག་གི་ཡིད་ཚིམ་པར་མཛད་པ་སྟེ། བདག་ཅག་ལྷ་རྣམས་ཀྱི་སྟོན་པ་ཞེས་བྱ་བ་ལ་སོགས་པ་ལྟ་བུ་སྟེ་ཚུལ་ཁྲིམས་མཐར་ཕྱིན་པའི་ཡོན་ཏན་ནོ། །དཔལ་ནི་ཞིང་ཁམས་དང་འཁོར་གྱི་ཚད་གཟུང་བར་མི་ནུས་པ་སྟེ། སྦྱིན་པ་མཐར་
ཕྱིན་པའི་ཡོན་ཏན་ནོ། །ཡེ་ཤེས་ནི་སྐད་ཅིག་གཅིག་གིས་ཁོང་དུ་ཤེས་བྱའི་དཀྱིལ་འཁོར་མཐའ་དག་གི་ཇི་ལྟ་བ་དང༌། ཇི་སྙེད་པ་མཁྱེན་པ་སྟེ་བསམ་གཏན་མཐར་ཕྱིན་པའི་ཡོན་ཏན་ནོ། །བརྩོན་འགྲུས་ཕུན་སུམ་ཚོགས་པ་ནི་སྐད་
ཅིག་མ་གཅིག་ལ་གདུལ་བྱ་ནམ་མཁའི་མཐས་ཁྱབ་པ་ཐམས་ཅད་ཀྱི་སྐལ་པ་དང་འཚམ་པར་དོན་མཛད་པ་སྟེ། བརྩོན་འགྲུས་ཀྱི་ཕ་རོལ་ཏུ་ཕྱིན་པ་མཐར་ཐུག་པའི་ཡོན་ཏན་ནོ། །དེ་ལྟར་དབང་ཕྱུག་དྲུག་ལ་ལྡན་པར་ཡང་གསུངས་
པ། དབང་ཕྱུག་དང་ནི་གཟུགས་བཟང་དང་། །དཔལ་དང་གྲགས་དང་ཡེ་ཤེས་དང༌། །བརྩོན་འགྲུས་ཕུན་སུམ་ཚོགས་པ་སྟེ། །དྲུག་པོ་རྣམས་ལ་ལྡན་ཞེས་བྱ། །ཞེའོ། །དེ་ལྟར་ན་བཅོམ་ལྡན་ནོ། །འདས་ཞེས་བྱ་བའི་སྒྲ་ནི་
འཇིག་རྟེན་གྱི་ལེགས་ལྡན་ལས་ཁྱད་པར་དུ་འདས་པར་བྱ་བའི་ཕྱིར་བོད་ཀྱི་རྒྱལ་པོས་བླ་ཐབས་སུ་བསྣན་པའོ། །དེ་ལྟ་བུའི་བཅོམ་ལྡན་འདས་སྟོན་པ་འདི་ནི་རྡོ་རྗེ་འཆང་ཆེན་པོ་ལོངས་སྤྱོད་རྫོགས་པའི་སྐུའོ། །དེའང་རྣམ་པ་ཞལ་
31

ཀྱེ་རྡོར་ཆོས་སྐོར་
གསུམ་པ་ཕྱག་དྲུག་པའི་སྐུར་བསྟན་ནས་གསུངས་སོ། །དེ་ལྟར་ཡིན་པར་ཅིས་ཤེས་ན་སྔོན་བྱུང་གི་རྣམ་པར་འཕྲུལ་པར་གང་བསྟན་པ་དེ་ནི་རྗེས་འཇུག་གི་མངོན་པར་རྟོག་པ་ལ་ཡང་དེ་གཙོར་སྟོན་ཏོ། །དེ་བས་ན་རྒྱུད་འདིར་རྡོ་རྗེ་
དབྱིངས་ཀྱི་དཀྱིལ་འཁོར་གཙོ་བོ་ཡིན་ཏེ། དེ་ནས་དཀྱིལ་འཁོར་ཆེན་པོ་མཆོག །ཡང་དག་རབ་ཏུ་བཤད་པར་བྱ། །ཞེས་པ་དང༌། སྔོན་བྱུང་གི་རྣམ་འཕྲུལ་དེ་ལྟ་བུ་ཡིན་པར་ཡང་རྡོ་རྗེ་དབྱིངས་དང་འདྲ་བས་ན། རྡོ་རྗེ་དབྱིངས་
ཞེས་བྱ་བར་བརྗོད་ཅེས་འཆད་པ་དང༌། རྒྱུད་ཕྱི་མ་ལས་ཀྱང་གཙོར་བསྟན་ཏོ། །དེ་བས་ན་རྡོ་རྗེ་དབྱིངས་ཀྱི་དཀྱིལ་འཁོར་གྱི་གཙོ་བོ་ནི་མི་བསྐྱོད་པའི་ས་མནན་པའི་རྡོ་རྗེ་སེམས་དཔའ་ཞལ་གསུམ་ཕྱག་དྲུག་པའོ། །སྟོན་པ་ཕུན་
སུམ་ཚོགས་པའོ།
།དེ་བཞིན་གཤེགས་པ་ཐམས་ཅད་ཀྱི་སྐུ་དང་གསུང་དང་ཐུགས་ཀྱི་སྙིང་པོ་ཞེས་བྱ་བ་འདི་རྣམས་ནི་སྟོན་པའི་ཆོས་ཡིན་པར་བླ་མ་དག་གསུང་ལ་རྣམ་བཤད་བྱེད་པ་ཕལ་ཆེར་གྱིས་ནི་གནས་ཀྱི་ཁྱད་པར་དུ་འཆད་
དོ། །དེ་ལ་སྟོན་པའི་ཁྱད་པར་དུ་སྦྱར་ན་དེ་བཞིན་གཤེགས་པ་ནི་ཆོས་ཀྱི་སྐུ་དེ་བཞིན་ཉིད་དུ་གཤེགས་པ་དང་གཟུགས་ཀྱི་སྐུ་དེ་བཞིན་ཉིད་ལས་གཤེགས་པའི་ཕྱིར་རོ། །ཐམས་ཅད་ནི་མ་ལུས་པ་སྟེ། རྣམ་པར་སྣང་མཛད་ལ་
སོགས་པའི་དབྱེ་བ་བསམ་གྱིས་མི་ཁྱབ་པ་གཟུང་ངོ༌། །དེ་དག་གི་སྐུ་དང་གསུང་དང་ཐུགས་ཞེས་བྱ་བ་ནི་དེ་བཞིན་གཤེགས་པ་རྣམས་ཀྱི་བསྡུ་བ་གསང་བ་འདི་གསུམ་དུ་བསྡུ་བའི་ཕྱིར་རོ། །ཡང་ན་སྐུ་ནི་མཚན་དཔེ་འབར་བའོ། །
32

བཅུ་བདུན་
།གསུང་ནི་དབྱངས་ཀྱི་ཡན་ལག་དྲུག་ཅུའོ། །ཐུགས་ནི་ཇི་ལྟ་བ་དང་ཇི་སྙེད་པ་མཁྱེན་པའོ། །དེ་རྣམས་ཀྱི་སྙིང་པོ་ནི་དེ་རྣམས་ལས་མཆོག་ཏུ་གྱུར་པའི་དེ་རྣམས་ཉིད་མི་ཕྱེད་ཅིང་དེ་རྣམས་ཀྱི་འ
སུ་གྱུར་པའི་ཕྱིར་རྡོ་རྗེ་འཆང་ཆེན་པོ་ཉིད་ལ་བྱའོ། །དེ་དག་གནས་ལྟར་བཤད་ན་བཅོམ་ལྡན་འདས་དེ་གང་ན་བཞུགས་སྙམ་ན། དེ་བཞིན་གཤེགས་པ་ཐམས་ཅད་ཀྱི་སྐུ་དང་གསུང་དང་ཐུགས་ཀྱི་སྙིང་པོར་གྱུར་པ་རྡོ་རྗེའི་ངོ་བོ་ཉིད་
བཙུན་མོའི་བྷ་ག་དེ་ལ་བཞུགས་ཞེས་བྱའོ། །དེ་ལ་སྙིང་པོ་ནི་སྐུ་གསུང་ཐུགས་ཀྱི་འབྱུང་གནས་སུ་གྱུར་པའམ་བཅུད་དེ་ཆོས་ཀྱི་དབྱིངས་ཏེ། དེ་མཚོན་པར་བྱེད་པའི་བརྡར་ལོངས་སྤྱོད་རྫོགས་པའི་སྐུའི་བཞུགས་གནས་གྲུ་གསུམ་པ་
སྟེ། རིག་མའི་སྐྱེས་བུ་རྡོ་རྗེ་ཅན། །ལོངས་སྤྱོད་བཞི་དང་ཡང་དག་ལྡན། །སྐུ་གསུང་ཐུགས་ཀྱི་དབྱེ་བ་ཡིས། །གྲུ་གསུམ་རྣམས་སུ་བསྒོམ་པར་བྱ། །ཞེས་འདུས་པའི་རྒྱུད་ཕྱི་མ་ལས་སོ། །དེ་ཉིད་རྡོ་རྗེ་དང་འདྲ་བས་རྡོ་རྗེ་
སྟེ། རྡོ་རྗེ་གང་གིས་ཀྱང་མི་ཕྱེད་པ་ལྟར་གྲུ་གསུམ་པ་དེ་ཉིད་ཀྱང་ནམ་མཁའི་རང་བཞིན་ཡིན་པས་སོ། །དེ་ཉིད་བཙུན་མོའི་སྟེ་སངས་རྒྱས་ཐམས་ཅད་ཀྱིས་བསྟེན་པར་བྱ་བའོ། །བྷ་ག་ནི་དེ་ཉིད་ལོངས་སྤྱོད་པར་བྱ་བའི་ཕྱིར་
ཏེ། གང་ལ་གཙོ་བོ་སྤྱོད་གྱུར་པའི། །ཁྱིམ་ནི་བྷ་ག་ཞེས་སུ་གསུངས། །ཞེས་འཆད་པར་འགྱུར་རོ། །ཡང་ན་སྙིང་པོ་དེ་གང་ཡིན་ཞེ་ན། རྡོ་རྗེ་བཙུན་མོའི་བྷ་གའོ། །དེ་ལ་རྡོ་རྗེ་ནི་རིགས་ལྔའོ། །དེའི་བཙུན་མོ་ནི་སྤྱན་ལ་
33

སོགས་པའོ། །དེའི་བྷ་ག་ནི་དེ་དག་གི་ཉེར་གནས་ཏེ། དེར་རྣམ་རྟོག་འཇོམས་པས་བྷ་གའོ། །དེ་བས་ན་སྙིང་པོ་དེ་བྷ་གའི་དབྱིབས་སུ་གནས་ཞེས་བྱ་བའི་དོན་ཏོ། །དེ་བས་ན་སྐུ་གསུང་ཐུགས་སྙིང་པོའི་ཕྱིར་གྲུ་གསུམ་ཟུར་བཞི་
པའོ། །ས་དང་པོ་ལ་སོགས་པའི་ཡོན་ཏན་གོང་ནས་གོང་དུ་ཡངས་པས་གདེངས་ཁ་གྱེན་ལ་ཕྱོགས་པའོ། །ཐབས་ཤེས་རབ་ཟུང་དུ་ཆུད་པས་ཕྱི་དཀར་ལ་ནང་དམར་བའོ། །དེ་ལྟ་བུའི་ཆོས་འབྱུང་གི་ནང་ན་གཞལ་ཡས་ཁང་གི་ནང་
ན་བཞུགས་ཞེས་བྱའོ། །གལ་ཏེ་གཞལ་ཡས་ཁང་གི་ནང་ན་བཞུགས་པ་ཅིས་ཤེས། བརྟག་པ་གསུམ་པ་དངོས་ལས། རྡོ་རྗེ་དབྱིངས་དང་འདྲ་བས་ན། །ཞེས་བྱ་བ་དང༌། གྲུ་བཞིར་བགྱྀ་ཞིང་སྒོ་བཞི་དང༌། །ཞེས་བྱ་བ་ལ་
སོགས་པ་འབྱུང་བས། སྔོན་བྱུང་བཞིན་རྗེས་འཇུག་ཀྱང་བསྒོམས་པས་ན་ཚུལ་འདིས་ཤེས་པར་འགྱུར་རོ། །ཡང་འདིར་མ་སྨོས་ཀྱང་ཤེས་པའི་ཚུལ་གཞན་ཡང་ཡོད་དེ། རྒྱལ་པོ་ཡུལ་འཁོར་ན་བཞུགས་ཞེས་བརྗོད་ཀྱང་ཁང་
བཟངས་ན་བཞུགས་པར་ཤུགས་ལ་ཤེས་པ་བཞིན་ནོ་ཞེས་སྔོན་གྱི་སློབ་དཔོན་དག་གསུངས་སོ། །གལ་ཏེ་རྣལ་འབྱོར་གྱི་རྒྱུད་ལ་སོགས་པ་ནས་འབྱུང་བ་ལྟར་གཞལ་ཡས་ཁང་མི་སྨོས་པར་བཙུན་མོའི་བྷ་ག་སྨོས་པ་ཅི་ཡིན་སྙམ་
ན། བདེན་མོད་འདོད་ཆགས་ཅན་རྗེས་སུ་གཟུང་བའི་ཕྱིར་ཏེ། བྷ་ག་བཅོམ་ལྡན་སངས་རྒྱས་ཏེ། །དེས་ནི་འདོད་ཆགས་སུན་མི་དབྱུང༌། །གཞན་ནི་དམ་ཚིག་གསུམ་པོ་རྣམས། །འདི་ཉིད་ཀྱི་ནི་ནང་དུ་འདུས། །ཞེས་གཉིས་མེད་
34

བཅོ་བརྒྱད་
৩